NaiveNeuron/SloPal huggingface dataset:
P. Hrušovský, predseda NR SR: (2004-09-24):
Panie poslankyne, páni poslanci, prerušil som rokovanie o návrhu skupiny poslancov na vydanie zákona o rokovacom poriadku. Pristúpime k rokovaniu o ďalšom bode programu, ktorým je návrh poslancov Národnej rady Slovenskej republiky Dagmar Bollovej a Karola Ondriaša na prijatie uznesenia Národnej rady Slovenskej republiky k ukončeniu pôsobenia príslušníkov Ozbrojených síl Slovenskej republiky v Iraku , ktorý prerokúvame ako tlač 808. Prosím teraz predkladateľku návrhu uznesenia pani poslankyňu Bollovú, aby odôvodnila a predložila Národnej rade Slovenskej republiky dôvody, ktoré ju viedli k prijatiu uznesenia, ktoré navrhuje Národnej rade schváliť. Nech sa páči, pani poslankyňa. D. Bollová, poslankyňa: Ďakujem veľmi pekne, pán predseda, aj ďakujem všetkým kolegom poslancom, poslankyniam, že sa tretíkrát nikto nenašiel, aby sa pokúsil stiahnuť tento bod z programu rokovania Národnej rady Slovenskej republiky. Vážený pán predseda, milé kolegyne, kolegovia, od prvého podania nášho návrhu sa stali známe nové skutočnosti, preto mi dovoľte rozšíriť odôvodnenie, ktoré máte k dispozícii v tlači č. 714. Na úvod chcem pripomenúť, že v auguste uplynulo 59 rokov od asi historicky prvého teroristického útoku. Pred ním prezident Spojených štátov amerických Harry Truman klamal nasledovne: „Svet si musí všimnúť, že prvá atómová bomba bola zhodená na vojenskú základňu Hirošima. Chceli sme sa podľa možnosti vyhnúť zabíjaniu civilného obyvateľstva.“ Toto vyhnutie si vyžiadalo vyše 200-tisíc obetí. Absolútna väčšina boli civilisti vrátane niekoľko tisíc zavlečených kórejských robotníkov a 12 zajatých Američanov. Admirál William D. Leahy,  šéf Trumanových osobných poradcov, povedal: „Použitie tejto barbarskej zbrane neznamenalo pre nás nijakú materiálovú pomoc vo vojne proti Japonsku. Chovali sme sa podľa etického štandardu barbarov v rokoch temna. Vojny sa nedajú vyhrať zabíjaním žien a detí.“ Preto si dovoľujeme vám predložiť návrh uznesenia, ktorý predkladáme po dôkladnom analyzovaní a zvážení dostupných informačných materiálov, dokumentov medzinárodného práva, vymedzujúcich pojmy agresia, okupácia, suverenita, terorizmus, aliancia, imperializmus a ďalších, ktoré sa používajú pri charakterizovaní súčasnej situácie v Iraku... (Ruch v sále.)
Šimečka, Michal, podpredseda NR SR (2024-09-13):
Ďakujem veľmi pekne. Tým sme teda vyčerpali zoznam rečníkov prihlásených písomne. Pýtam sa, chce sa niekto do rozpravy prihlásiť ústne? Končím možnosť prihlásiť sa ústne do rozpravy. Evidujem tri prihlášky. Ako prvý, pán poslanec Krúpa, nech sa páči.
Hort, Milan, podpredseda NR SR (2011-05-20):
Posledným prihláseným do reakcie na predrečníka s faktickou poznámkou je pán poslanec Matovič. Nech sa páči.
L. Nagy, poslanec: (2001-11-28):
Ďalej by som sa chcel ešte vyjadriť k návrhu pána poslanca Hoffmanna. Pán poslanec Hoffmann, radšej by som podporil váš, alebo skôr by som podporil váš návrh na zmenu ústavy v tom zmysle, aby hlavným mestom Slovenskej republiky sa stala Banská Bystrica, lebo si myslím, že Banská Bystrica si to zaslúži. Ale musím povedať, že tu a v tejto chvíli a v týchto súvislostiach by som neodporúčal prijať váš návrh zákona, lebo budúci verejný ochranca práv v mnohých prípadoch, možnože vo väčšine prípadov... J. Migaš, predseda NR SR: Pozmeňujúci návrh pána poslanca.
Jurinová, Erika, podpredsedníčka NR SR (2014-12-11):
Ďakujem pekne. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Martvoň.
I. Mikloš, poslanec: (2007-11-28):
Preto my netvrdíme, že peniaze na protipovodňové opatrenia netreba, my len tvrdíme, že považujeme za neadekvátne, ak je tam nárast 2 444 %, takýto nárast. A zároveň je evidentné, že to má aj iné súvislosti, nielen s budovaním, ale aj tie, ktoré sú evidentné. Takisto informatizácia. Samozrejme, nikto nebude pochybovať o tom, že informatizáciu netreba. Vy ste tvrdili, pán poslanec Bobrík, že aj za nás sa investovalo veľa. Ale ja som vám ukazoval grafy, aký je nárast kapitálových výdavkov v roku 2008 nielen oproti roku 2007, ale aj oproti rokom 2003, 2004, 2005. Čiže ten zásadný problém, ktorý tu je, je ten, že hovoríme pri vzácnosti zdrojov, nedostatku zdrojov o tom , či je proporcionálne to rozdelenie. Nikto to nechce. Vkladáte mi do úst neustále, pán poslanec Záhumenský, najmä vy, že chcem likvidovať slovenské poľnohospodárstvo. Je to absolútny nezmysel. Sú lacnejšie potraviny? Je lacnejší chlieb, keď tak enormne navyšujete dotácie do poľnohospodárstva? Hovorím o tom, že treba peniaze rozdeľovať tak, aby to bolo v prospech ľudí, v prospech budúcnosti, v prospech rastu životnej úrovne a rastu kvality života. A ak hovoríte viacerí z vás, že porovnávanie dotácie na dojčiacu kravu a detského prídavku je nezmyslené, prečo by bolo nezmyselné? Je to porovnanie peňazí, ktoré dávame na dva účely. Áno, dotácie na dojčiacu kravu už takmer dosiahnu detské prídavky, ktoré ste dva roky nevalorizovali, za čo vás tu kritizujeme. Čiže aj na tomto budeme poukazovať... (Vystúpenie prerušené časomierou.)
P. Minárik, poslanec: (2004-07-06):
Vzhľadom na to, že takéto riešenie sa nepodarilo, Kresťanskodemokratické hnutie navrhuje svojho člena Júliusa Brocku za predsedu výboru pre sociálne veci výboru a bývanie. Myslím si, že Júliusa Brocku netreba  predstavovať, pretože patrí k jednému zo služobne najstarších členov tohto parlamentu a má  skúsenosti z vedenia príslušného rezortu, ktorého mal česť byť ministrom. Ďakujem pekne.
Hrnčiar, Andrej, podpredseda NR SR (2018-10-24):
Ďakujem. Ďakujem za účasť a vyhlasujem 35. schôdzu za skončenú. (Rokovanie 35. schôdze NR SR sa skončilo o 1.35 hodine.)
Pellegrini, Peter, predseda NR SR (2015-10-07):
Ďakujem veľmi pekne, pán prezident, za vaše vystúpenie. Panie poslankyne, páni poslanci, pán prezident Slovenskej republiky odchádza. (Odchod prezidenta SR Andreja Kisku z rokovacej sály v sprievode predsedu NR SR Petra Pellegriniho za zvukov prezidentských fanfár.)
Karas, Viliam, dočasne poverený minister spravodlivosti SR (2023-03-23):
Súhlas. Ďakujem aj ja za porozumenie.
Šmilňák, Martin, poslanec NR SR (2024-01-08):
Vážená pani kolegyňa, ďakujem pekne, že ste nám pripomenuli, že nielen, nie je dôležité len, kto vytvorí toto literárne dielo, alebo teda nie je dôležité len, že čo za literárne dielo sa nám tu predkladá, ale aj kto ho vytváral. A ja mám, pred očami mám alchymistu alebo chemika, ktorý sa zaoberá výrobami jedov a týmito jedmi otrávil susedov alebo členov svojej rodiny, a potom sa pýtam, že či by som ja šiel k tomu človeku ako k šéfkuchárovi na slávnostnú večeru. Alebo si predstavujem vrcholového športovca, ktorý, ktorý dopuje, ktorý zneužíva chemické látky a, aby vyhrával a darí sa mu istý čas vyhrávať a potom ho odkryjú, že je to podvodník a obžalujú ho a riešia ho. A potom či by som z toho človeka ja urobil povedzme trénera reprezentácie. A to hovorím, to hovorím v súvislosti s tým, čo ste spomínali, a toto považujem za kľúčové vo vašom príhovore, že ľudia, ktorí pripravovali túto, tento legislatívny počin alebo to legislatívne dielo, majú za ušami a sú to ľudia, ktorí otravujú, ktorí boli, ktorí boli obvinení. A potom ste spomenuli ešte Mečiarove amnestie a tie Ficove amnestie, že to je väčšia zloba alebo väčšia hrozba ako, ako to, čo tu už bolo, a že s jedlom rastie chuť a že tí ľudia nemajú zábrany. Tak ja sa z toho vôbec neteším, ale veľmi vám ďakujem za to, že ste to takto odkryli, že ste to takto pomenovali a že nám nabíjate na to, aby sme takto to ďalej rozprávali ľuďom a otvárali ľuďom oči a nedovolili, aby táto zmena bola prijatá. Ešte raz veľmi pekne ďakujem.
Laššáková, Jana, podpredsedníčka NR SR (2015-06-23):
S reakciou pán poslanec Hlina, nech sa páči.
Grendel, Gábor, podpredseda NR SR (2022-10-18):
Pán poslanec Ondrej Ďurica.
Bittó Cigániková, Jana, poslankyňa NR SR (2020-10-13):
Ďakujem pekne. Chcem poprosiť kolegov, aby počkali, ja by som chcela zvolať zdravotnícky výbor po tom, ako zasadne výbor pre verejnú správu a ústavnoprávny výbor a asi pol hodinku po ukončení, aby mali kluby čas si to prerokovať. Ďakujem pekne.
Kollár Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 128 poslancov, za 85, proti 8, zdržalo sa 35. Konštatujem, že sme prijali uznesenie, ktorým sme schválili návrh rozpočtu Sociálnej poisťovne. Prosím spoločného spravodajcu z výboru pre zdravotníctvo poslanca Tomáša Lehotského, aby uviedol hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na rok 2022 až 2024, tlač 743. Nech sa páči, pán poslanec, máte slovo. (Hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na rok 2022 až 2024 , tlač 743.)
Bugár, Béla, podpredseda NR SR (2016-11-29):
Nech sa páči, prezentujme sa a hlasujme. (Hlasovanie.) Prítomných 140 poslancov, za 90, proti 31, 19 sa zdržali hlasovania. Konštatujem, že môžme pristúpiť k hlasovaniu.
Jurinová, Erika, podpredsedníčka NR SR (2013-02-06):
Pán poslanec Martinák.
Andrejuvová, Anna, poslankyňa NR SR (2020-07-23):
Pán podpredseda, ja iba krátko. Pán premiér Igor Matovič si priznal chybu a ospravedlnil sa. Táto vec je známa od roku 2012 a ľudia ho volili aj napriek jeho nedokonalostiam. Od vás a vašej vlády som, žiaľ, nikdy nepočula, že by ste sa ľuďom ospravedlnili za to, že ste v roku 2016 v zdravotníctve radšej podporili pána Kostku sumou jeden milión eur namiesto 250 zdravotných sestier. Alebo že ste v roku 2017 chceli vyplatiť za pochybnú zmluvu na advokátske služby pánu Bžánovi 77 mil. eur. Alebo že ste v roku 2018 ušili na mieru zákazku pánu Bödörovi za 12 mil. eur v Štátnych hmotných rezervách. Alebo že ste sa v roku 2019 cez štátne stimuly za 33 mil. eur chceli, á, podporiť alebo odvďačiť firmám, ktoré sa vede nevenujú a majú nulové tržby. A to je iba zlomok toho zlého, čo ste spôsobili na Slovensku a občanom Slovenska. Nehovoriac o tom, že ste za 12 rokov fungovania školstva nezmenili skoro vôbec nič. Ďakujem.
Kresák, Peter, poslanec NR SR (2017-02-09):
Ďakujem pekne. Tiež mi dovoľte veľmi stručne reagovať na to, čo predniesol pán kolega Beblavý. Ja, samozrejme, si myslím, že tá otázka je dôležitá, že je závažná, ale troška ma mrzí, že mám pocit, že z čiste právneho problému sa robí troška problém politický alebo otázka politická. Ja som totižto presvedčený, že pán kolega Beblavý a všetci ďalší, ktorí sa, ktorí majú záujem o obsah týchto zmlúv, a preto som aj mal veľmi taký rezervovaný postoj voči nejakému povinnému zverejňovaniu, práve v zmysle zákona 211 môžu konať, a už bolo spomínané, že konajú, ale spomínal sa krok, krok A, to znamená oslovenie prípadne Národnej diaľničnej spoločnosti, aby sprístupnila, pretože niečo je zverejnené, povedal aj pán podpredseda Bugár, tie zmluvy. No a, samozrejme, tam je zákonný postup, ale však keď odmietne ten povinný subjekt v zmysle 211 sprístupniť nejakú informáciu, tak potom očakávam bežne, že sa urobí ten druhý právny krok, a tým právnym krokom je podanie na krajský súd, ktorý má rozhodnúť, či ten orgán, tá NDS-ka v tomto prípade konala v súlade alebo nie v súlade so zákonom. Čiže to je právna otázka, ktorá sa veľmi jednoznačne právne rieši už v mnohých ďalších podobných prípadoch, tak nerozumiem, prečo sa tu bavíme politicky o veci, ktorá je právna. Súd je jediný oprávnený, krajský súd, povedať, či trebárs tá NDS, NDS-ka v tomto prípade koná v súlade alebo nekoná v súlade so zákonom. Takže ja veľmi nevidím priestor na to, aby sme tu politicky zaväzovali ministerku, aby niečo robila, to, čo má urobiť súd. Ďakujem pekne.
Kollár, Boris, predseda NR SR (2023-05-18):
Vážené kolegyne, milí kolegovia, budeme pokračovať v prerušenom rokovaní, a než budeme hlasovať o jednotlivých zákonoch, máme tu veľmi veľa procedurálnych návrhov. Prvý podávam ja, na zaradenie nového bodu 90. schôdze, je to tlač 1722 a je to nešťastný výrok zástupcu Európskej komisie o tom, že v našej slovenskej DNA sú chromozómy, ktoré sú pokazené, takže o toto dávam návrh zaradenie tohto bodu, tlače, tlač 1722. Žiadam o jeho termínovanie na utorok na 14.00 hod. Dávam o tomto hlasovať. (Reakcia z pléna.) To nebude, to neprejde, pán kolega, takže... (Hlasovanie.) Prítomných 131 poslancov, za 99, proti 9, zdržalo sa 18, 5 nehlasoval. Uvedený návrh sme zaradili, je to tlač 1722. Teraz budeme pokračovať procedurálnymi návrhmi. A prvý, pán poslanec Pollák, nech sa páči. Písomne doručené.
Číž, Miroslav, podpredseda NR SR (2015-03-13):
Ďakujem, pán podpredseda, za uvedenie tohto návrhu. Teraz dávam slovo spravodajcovi, ktoré určil navrhnutý gestorský výbor pre financie a rozpočet. Pán poslanec Jaroslav Demian má slovo.
Hrušovský, Pavol, podpredseda NR SR (2011-09-13):
O vystúpenie poprosil a požiadal pán podpredseda parlamentu Fico. Nech sa páči, pán podpredseda.
Paška, Pavol, predseda NR SR (2014-10-21):
(Hlasovanie.) 136 prítomných, 36 za, 80 proti, 19 sa zdržalo, 1 nehlasoval. Návrh sme neschválili.
Laššáková, Jana, podpredsedníčka NR SR (2015-04-23):
Teraz by mal v rozprave vystúpiť pán poslanec Lipšic. Máte do dvanástej, či dlhšie? Môžete začať. Takže nech sa páči, do dvanástej.
Danko, Andrej, predseda NR SR (2018-11-28):
Na vystúpenie pána poslanca – sedem faktických poznámok. Uzatváram možnosť prihlásenia. Pani poslankyňa Cséfalvayová, prvá.
M. Číž, podpredseda NR SR: (2009-10-29):
(Hlasovanie.) Prítomných 134 poslancov, za 51 poslancov, proti 38 poslancov, 44 sa zdržalo, 1 nehlasoval. Tento návrh sme neschválili.
Grendel, Gábor, podpredseda NR SR (2022-02-02):
Dve faktické poznámky na vystúpenie pani poslankyne. Ako prvý pán poslanec Marek Šefčík.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 147 poslancov, hlasovalo 78 za, 69 sa zdržalo. Národná rada sa uzniesla, že tento návrh zákona prerokuje v druhom čítaní .
P. Hrušovský, predseda NR SR: (2002-11-06):
(Hlasovanie.) Prítomných je 124 poslancov, za návrh 79, proti 42, zdržali sa 3. Konštatujem, že návrh sme schválili. Prosím ďalší návrh.
J. Blanár, poslanec: (2005-03-18):
Chcel by som v prvom rade pripomenúť, že my sme už dávno pred voľbami, mám na mysli stranu Smer, rovnako vstupovali aj do volebnej kampane s tým, že je potrebné vypracovať národnú stratégiu. A dnes konečne môžem povedať, že ovocie sa v tejto veci prinieslo práve členstvom v Európskej únii. Európska únia, členstvo v Európskej únii prinútilo túto vládu, aby začala premýšľať nad tým, čo je národná stratégia, pretože bez národnej stratégie nemôžeme ani hocijakú inú, či Lisabonskú alebo inú, napĺňať. A zhodnem sa na tom, čo povedal pán poslanec Mikuš, tá stratégia je tu práve na to, aby sa našla dohoda medzi koalíciou a opozíciou, bez ohľadu na to, kto tu bude vládnuť, na nie možno dve obdobia, ale na viacej období. A konečne začala tá diskusia, tak je šanca, že k niečomu prispejeme. A môžeme mať rôzny názor na to, či táto stratégia je práve tá pravá, ale konečne sa diskutuje a konečne sa dospeje k niečomu, čo možno bude aplikovateľné bez zmien aj v ďalších vládach. Ďakujem za pozornosť. (Potlesk.)
M. Číž, podpredseda NR SR: (2006-10-17):
Vážené kolegyne, kolegovia, tým sme vyčerpali možnosti vystúpiť v rozprave. Vyhlasujem preto všeobecnú rozpravu za skončenú. Pýtam sa, či chce k rozprave zaujať stanovisko navrhovateľka. Nech sa páči, pani ministerka.
Marosz, Ján, poslanec NR SR (2019-05-15):
Ďakujem za slovo. Vážený pán predseda, kolegovia, kolegyne, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodní navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 17. júna 2019 a v gestorskom výbore do 18. júna 2019. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Blanár, Juraj, poslanec NR SR (2010-12-09):
Vážený pán poslanec, už pri vašich vystúpeniach z politologického hľadiska som si zvykol, že ste predstaviteľom politiky, ktorá odmieta štát ako taký a je to do určitej miery potom blízke k anarchizmu, čo vlastne aj potvrdzujete tým svojím pozmeňujúcim návrhom, že vypúšťate sankcie. Ja neviem, čo to môže byť za zákon, ktorý už nemá sankcie, ale to je pre vás asi, by som povedal, príznačné, pretože, aby ste mohli chodiť na ulice a bez sankcií mohli robiť vaše anarchistické chúťky. Ale predsa len ma prekvapilo, že vy, ako bývalý poslanec Mestského zastupiteľstva v Bratislave, hovoríte o štátnych prostriedkoch, a pritom v úvodnom slove, keď ste hovorili, hovorili ste o verejných prostriedkoch, ale do samotného pozmeňujúceho návrhu dávate štátny rozpočet. Vy, by ste predsa mali vedieť, že aj peniaze, ktorými narába samospráva, sú peniaze daňových poplatníkov, čiže ergo sú podobné štátnym prostriedkom, čiže minimálne by som do toho vášho pozmeňujúceho návrhu dal aj to, že jednoducho sa to týka aj verejných prostriedkov, čiže prostriedkov samosprávy. Ale ja zásadne odmietam tento návrh, ktorý predkladáte a dúfam, že to, že ho takýmto spôsobom predkladáte, a že tam dávate len štátne prostriedky z rozpočtu, nie je nejaká osobná frustrácia z toho, že ste neboli zvolený do Mestského zastupiteľstva v Bratislave opäť.
Figeľ, Ján, podpredseda NR SR (2015-09-24):
Ďakujem pekne. Otváram všeobecnú rozpravu. Písomne som nedostal žiadnu prihlášku. Pýtam sa na ústnu formu. Je to podobne. Takže tým aj vyhlasujem všeobecnú rozpravu za skončenú, keďže sa nikto neprihlásil a prerušujem rokovanie o tomto bode programu. Je takmer trinásta hodina, čas obeda. Ďakujem pekne. Vyhlasujem obedňajšiu prestávku. (Prerušenie rokovania o 12.58 hodine.) (Pokračovanie rokovania o 14.00 hodine.)
Jurinová, Erika, podpredsedníčka NR SR (2012-09-25):
S faktickou poznámkou pán poslanec Matovič.
Kuffa, Štefan, poslanec NR SR (2021-06-23):
Myslím, pán kolega, si veľmi zaujal, lebo viacerí sme to postrehli a pýtaš sa kolegu na ženské reprodukčné orgány. Ja sa teba opýtam. Pán kolega Žiak, ty máš mužské reprodukčné orgány? Lebo ty tu v tej pripravenej svojej rozprave tuná si to čítal z toho papieru, nikto z nás mužov nekráčal v topánkach ženy. Ale ty asi určite áno. Ty ešte aj teraz, pozri sa, aké topánky máš na nohách. Nekráčaš ešte aj teraz v ženských topánkach? Prepáč, pán kolega, však si mladý človek, ale očakával som od teba ako takého mladého liberála a ateistu, že to bude nejaký prednes taký, že bude excelentný. No už máš aj tú ženskú topánku, nech sa páči. Ale poviem ti, to je, ak toto má byť úroveň poslanca Národnej rady, ktorý sa hlási k tomu, že je ateista, kolegovia, kolegyne, dobre počúvajte. On to musí čítať z papiera. Veď on ani nevie to, že on je ateista. On si to musí napísať alebo mu to ktosi napíše, aby to on nám mohol tuná prečítať, že on je ateista. No to je ostuda. Nabudúce si obuj topánky také, ktoré sú hodné nejakého chlapa. Ale ja pochybujem, že ty si chlap, lebo ty tie reprodukčné orgány asi nemáš ani tie mužské, keď ty sa z druhých posmievaš, že či má ženské. Ty asi veľmi dobre nevidíš, a to je presne, to je tá LGBT politika, ktorá ti doplietla hlavu. Ty, ty ich len dúhovo vidíš. Cez farebnú dúhu. To je tak trápne tento tvoj prejav. Skús sa postaviť k tomu rečníckemu pultu a skús na nás aspoň štyri minúty súvisle rozprávať niečo, ale nie tieto bludy tuná čítať, kto ti to, neviem, kto ti to pripravil ako tento prejav. Ale bol veľmi otrasný.
Blanár, Juraj, podpredseda NR SR (2022-02-15):
Vážené pani kolegyne, páni kolegovia, prajem vám pekné ráno. Otváram ôsmy rokovací deň 55. schôdze Národnej rady Slovenskej republiky. Na dnešnom rokovaní o ospravedlnenie požiadali títo páni poslanci, pani poslankyne: Vladimír Baláž, Ján Blcháč, Martin Borguľa, Dominik Drdul, Eva Horváthová, Eva Hudecová, Jaroslav Karahuta, Stanislav Kubánek, Ľubica Laššáková, Ján Mičovský, Erik Ňarjaš, Marián Saloň, Boris Susko, Romana Tabák a Vladimír Zajačik. Podľa schváleného programu pristúpime k bodom, ktoré boli naplánované, časované, na dnešný deň o deviatej hodine a prvý je vládny návrh zákona o riešení hospodárskeho úpadku a zmene a doplnení niektorých zákonov. Je to prvé čítanie, parlamentná tlač 821. Návrh na pridelenie výborom je v rozhodnutí č. 854. Pozerám sa, že máme k dispozícii pani ministerku, navrhovateľku, rovnako pána spravodajcu, takže môžeme začať. Takže udeľujem slovo pani ministerke spravodlivosti Slovenskej republiky Márii Kolíkovej, aby tento vládny návrh zákona uviedla. Nech sa páči. (Rokovanie o vládnom návrhu zákona o riešení hroziaceho úpadku a o zmene a doplnení niektorých zákonov , tlač 821.)
A. Slafkovský, poslanec: (2002-04-03):
J. Migaš, predseda NR SR: Hlasujeme o pridelení daného zákona výborom a o určení lehoty na prerokovanie vo výboroch. (Hlasovanie.) Prítomných je 112 poslancov, za 106, proti nikto, 6 sa zdržali, všetci hlasovali. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pristúpime k hlasovaniu o vládnom návrhu zákona o archívoch a registratúrac h, tlač 1383. Spravodajcom je pán poslanec Hort. Nech sa páč, pán poslanec.
Kuriak, Milan, poslanec NR SR (2023-02-03):
Ďakujem. Pani kolegyňa Vorobelová, super ste to zhodnotili vo vašej rozprave, naozaj, musím vás pochváliť. Aj ja sa snažím v nedeľu nenakupovať, nechodiť v nedeľu zbytočne do obchodu, až na pár nejakých naozaj výnimiek ako naposledy, keď som potreboval ísť do lekárne, ktorá je v jednom nemenovanom markete v našom meste. Ako tu spomína často pán predseda výboru Marián Viskupič, ale aj niektorí liberáli, o nevyhnutnosti a potrebe pracovať v nedeľu, čo ma najviac zaráža a je mi aj do smiechu z toho, že sú tu často spomínaní dôchodcovia. Ja neviem, možno, možno v túto nedeľu zámerne pôjdem, máme v našom meste okrem Jednoty, ale ony majú obchody zatvorené, ale sú ďalšie tri veľké supermarkety, tak možno urobím výnimku a v nedeľu obídem všetky tieto tri markety a skúsim tam nájsť aspoň jedného dôchodcu. No doteraz ani počas tých šiestich dní, čo chodím nakupovať, tak som tam nijakú babičku alebo deduška nevidel. No ale dobre, však určite nejaká výnimka, nejaká výnimka sa nájde. Keď počúvam niektorých hlavne liberálne zmýšľajúcich kolegov, akú hrôzu a nebezpečenstvo vidia, keď budú v nedeľu obchody zatvorené, je to pre mňa nepochopiteľné. Viem si predstaviť paniku niektorých progresívno-liberálnych médií, keď dôjde ku schváleniu tohto zákona, čo verím tomu, že dôjde, ako zas budú vypisovať o katolibancoch a nezdržia sa ďalších iných urážok, ako to zvyknú robiť pri takýchto pre mňa úplne... (Prerušenie vystúpenie časomerom.)
S. Janiš, poslanec: (2009-02-10):
Keď si to pozrieme ďalej, tak tiež tam neobjavíme nič nové pod slnkom, nejakú administratívnu pomoc alebo menšie administratívne bariéry podnikateľom pri ďalších zákonoch, či už o spotrebnej dani a tak  ďalej. To nie sú systémové kroky, to sú kroky, ktoré rok ležia na stole a podnikatelia do nich búšia, aby sa to konečne zmenilo. A my sme to teraz vytiahli a hovoríte, že idete zachraňovať Slovensko a podnikateľský sektor a zamestnanosť týmito opatreniami. Nie je to nič nové pod slnkom. Verejné obstarávanie, to je to isté. Rok dozadu ste odmietli verejné obstarávanie a dnes vlajková loď boja za oživenie ekonomiky a boja proti hospodárskej kríze je novela zákona, ktorú sme tu dnes mali. Keď sme my to navrhovali pred rokom, tak to neprešlo, zmietli ste to zo stola, možnože aby ste mohli dokončiť tendre na mýto, aby ste mohli urobiť nástenkové tendre, aby ste to čím ďalej, tým viac mohli zadávať priamym rokovacím konaním bez zverejnenia, teda, povedzme to otvorene, priamym zadaním. Aj tieto zákony, ktoré sú tu, sú nedostatočné, slabé opatrenia, je to málo opatrení, ale aj keď ich je málo, aj keď sú nedostatočné, predsa aspoň je niečo, a preto podporíme skrátené legislatívne konanie o týchto zákonoch, lebo je lepšie neskoro ako nikdy. (Potlesk.)
Jurinová, Erika, podpredsedníčka NR SR (2014-11-08):
Ja len zopakujem, že prosím vás, aby ste, sme boli naozaj slušnejší pri svojich rozpravách a faktických poznámkach. Nech sa páči, pán poslanec Matovič.
Bugár, Béla, podpredseda NR SR (2019-06-18):
Nech sa páči, prezentujme sa a hlasujme o tomto návrhu. (Hlasovanie.) Prítomných 141, za 79, proti 32, zdržalo sa 30 poslancov. Sme v treťom čítaní . Otváram rozpravu v rámci tohto čítania a zároveň sa pýtam, či sa hlási niekto do rozpravy. Pani poslankyňa? Nie, to je omyl. Nikto. Vyhlasujem rozpravu za skončenú. Nech sa páči.
Viskupič, Jozef, poslanec NR SR (2010-11-04):
Ďakujem. Pán poslanec Číž, ja som zachytil len nejakú takú, až na mieru nejakej osobnej invektívy ohľadom toho, čo som predtým rozprával. Ja by som vás chcel poprosiť do budúcna, literatúra je prístupná komukoľvek a literatúry som možno prečítal dosť na to, aby som vedel o čom rozprávam. Myslím si, že úroveň našich debát, ktoré sme absolvovali, skončila mojím obvinením z cynizmu. Ja si myslím, že nie je vhodné spochybňovať na tomto fóre to, kto má čo načítané. Myslím si, že som dosť jasne povedal, že neexistuje možnosť alebo neexistuje obhájiteľná forma toho, že niekto si zamení právo za povinnosť a snaží sa pretláčať nejakým spôsobom to, čo má fungovať prirodzene na báze emočnom, čiže vlastenectvo a patriotizmus nejakou zákonnou úpravou, ktorá ide nad rámec toho čo v spoločnosti má zákon reprezentovať. Ďakujem.
Glváč, Martin, podpredseda NR SR (2019-06-24):
Ďakujem. Chce sa vyjadriť spravodajkyňa? Nie je tomu tak. Prerušujem rokovanie o tomto bode programu. Teraz nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 219/2014 o sociálnej práci a o podmienkach na výkon niektorých odborných činností v oblasti sociálneho, sociálnych vecí a rodiny a o zmene a doplnení niektorých zákonov v znení zákona č. 177/2018 Z. z. Návrh zákona má tlač 1480, návrh na jeho pridelenie na prerokovanie výborom je v rozhodnutiach č. 1568 a 1593.	Dávam slovo poslankyni Alene Bašistovej, aby za skupinu poslancov návrh zákona uviedla. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení zákona č. 177/2018 Z. z. , tlač 1480.)
Žiga, Peter, podpredseda NR SR (2024-01-11):
Pán poslanec Tankó.
Blaha, Ľuboš, podpredseda NR SR (2023-11-14):
Ďakujem pekne, pán poslanec. Je sedem hodín, to znamená, že prerušujem schôdzu alebo rokovanie schôdze Národnej rady do zajtra do 9.00 hodiny. Ako prvý zajtra ráno vystúpi pán poslanec Martin Šmilňák. Ďakujem pekne a želám krásny večer. (Prerušenie rokovania o 19.03 hodine.)
Žitňanská, Lucia, ministerka spravodlivosti SR (2011-02-01):
Ďakujem veľmi pekne za slovo, pán predseda. Dámy a páni, chcem sa poďakovať za diskusiu, za podporné stanoviská a verím, dámy a páni poslanci, že dnes opätovne podporíte najväčšie otvorenie justície. Ďakujem pekne. (Potlesk.)
Klus, Martin, podpredseda NR SR (2019-10-17):
Ďakujem. S reakciou na faktické poznámky, pán poslanec Poliačik.
Pročko, Jozef, poslanec NR SR (2023-11-21):
Dobre, takže oslovujem teba, Ľubo Galko. Mňa mrzí, že Erik Tomáš tu sedel vzadu, namiesto toho, aby sedel vpredu. A oslovujem teba, Ľubo Galko, ja neviem, že na čo, či vie Blaha, že na čo reagujem, keď sa celý čas tam bavili s tým vedľa sediacim kolegom. Takže neviem, či Blaha vôbec vie, o čom sme rozprávali.
Bugár, Béla, podpredseda NR SR (2017-03-28):
Nech sa páči, pán poslanec Krajniak, môžte reagovať.
Ľ. Mušková, poslankyňa: (2003-03-04):
Z. Martináková, podpredsedníčka NR SR: Panie poslankyne, páni poslanci, prerušujem schôdzu do zajtra do 9.00 hodiny, kedy budeme pokračovať v rozprave k novele zákona o zdravotnej starostlivosti. Ďakujem za pozornosť. Dovidenia zajtra. (Prerušenie rokovania o 18.55 hodine.)
J. Halecký, poslanec: (2009-02-17):
Po prvé. V čl. I za bod 3 dopĺňa sa bod 4, ktorý znie: „V § 192 ods. 1 sa suma 3 310 eur nahrádza sumou 30 000 eur.“ Odôvodnenie. Pri vymáhaní nepeňažného plnenia exekútora ako exekučný prostriedok môže použiť pokutu. Súčasná suma 3 310 eur, teda zhruba 100-tisíc Sk pri vymáhaní nepeňažných plnení najmä u právnických osôb, keďže ide o najvyššiu úhrnnú sumu pokút, sa stáva neefektívnou. Túto sumu viaceré právnické osoby bez problému zaplatia ako možnosť oddialenia plnenia súdom stanovených povinností. Po druhé. Článok II znie: „Zákon č. 8/2009 Z. z. o cestnej premávke a o zmene a doplnení niektorých zákonov sa mení  a dopĺňa takto: V § 71  sa za ods. 7 vkladá nový ods. 8, ktorý znie: Orgán policajného zboru, ktorý vodičský preukaz vydal, zadrží vodičský preukaz na základe doručeného exekučného príkazu. Zadržaním vodičského preukazu môže poveriť aj policajta. O zadržaní vodičského preukazu sa vydá potvrdenie.“ Odôvodnenie. Ide o číselné prispôsobenie sa novému zneniu cestného zákona. Po tretie. V čl. III sa slová „1. januára 2009“ nahrádzajú slovami „1. apríla 2009“.  Odôvodnenie. Zmena účinnosti bola vyvolaná termínom prerokovania v Národnej rade Slovenskej republiky. Skončil som.
Grendel, Gábor, podpredseda NR SR (2020-07-24):
S ďalšou faktickou pán poslanec Petrák.
Pellegrini, Peter, predseda NR SR (2015-03-19):
Ďakujem pekne. Pán poslanec, máte doplňujúcu otázku? Nech sa páči.
K. Sárközy, poslankyňa: (2010-03-09):
Ja sa chcem vyjadriť nepriamo k tomu, čo tu predkladá pani ministerka ako členka vlády. Určite povie, že to nesúvisí s prerokovaným bodom programu, ale pred chvíľou myslím si, že ani diaľničné známky nesúviseli ani so zákonom o starobnom dôchodkovom sporení, ani so zákon o službách zamestnanosti. Ja sa chcem vyjadriť druhotne k tomu, čo sa týka invalidov. Počúvali sme tu už viackrát, aj pred chvíľou pani ministerka povedala, že súčasná vláda musela prehodnotiť, ak sa dobre pamätám na to číslo, 83 400 invalidov, pričom z toho musela vrátiť invalidné dôchodky, ak si to číslo pamätám, 34 000. Áno, je to pravda. My sme sa za ten zákon viackrát ospravedlnili Národnej rade. Ale moja otázka je, tých 50 000, ktorým sa nevrátili invalidné dôchodky, je kto. Zrejme to sú tí invalidi, ktorí v systémoch boli neprávom. To znamená, využívali a zneužívali sociálny systém. Hovorím to práve preto, pretože keď nastúpil súčasný generálny riaditeľ Sociálnej poisťovne pán Muňko, na prvom zasadnutí výboru pre sociálne veci a bývanie, on nastúpil niekedy v strede augusta, o dva týždne na to, niekedy prvý septembrový týždeň, keď sme sa ho pýtali na jeho vízie, čo ako riaditeľ Sociálnej poisťovne plánuje robiť a čo musí spraviť v blízkej budúcnosti, tak o. i. upozorňoval na to, ja som si zapísala tú jeho vetu: „Musíme prehodnotiť invalidné dôchodky, pretože v systéme je jedna tretina ľudí, ktorá tam nemá byť.“ Preto som túto svoju poznámku povedala, pretože ministerka a poslanci, hlavne za stranu Smer, vždy hovoria o tom koľkým ľuďom oni vrátili invalidné dôchodky. Áno, z 83 400 ľudí, ktorých prehodnocovali, oni vrátili invalidné dôchodky 34 000. Moja otázka znie: Tých 50 000, ktorým nevrátili dôchodky, tí podľa toho, čo som tu počúvala a čo povedal pán generálny riaditeľ Sociálnej poisťovne, sú alebo boli v systéme neprávom. Takže bola by som rada, v budúcnosti keď poviete A, aby ste povedali aj B. A bola by som rada, keby ste nezavádzali občanov. Ďakujem.
Paška, Pavol, predseda NR SR (2012-10-25):
Hlasujeme o návrhoch pána poslanca Mihála. (Hlasovanie.) 143 prítomných, 61 za, 81 proti, 1 sa zdržal. Návrh sme neschválili.
P. Paška, predseda NR SR: (2008-04-01):
návrhu poslancov Národnej rady Slovenskej republiky Marty Damborskej, Ľudmily Muškovej a Jána Podmanického na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 565). Nech sa páči.
Paška, Pavol, predseda NR SR (2013-02-05):
(Hlasovanie.) 141 prítomných, 103 za, 2 proti, 36 sa zdržalo. Návrhy sme schválili.
Pleštinská, Zita, poslankyňa NR SR (2021-10-26):
Ďakujem. Pán predseda, prosím, dajte hlasovať, že návrh zákona Národná rada schváli v prvom čítaní.
Mazurek, Milan, poslanec NR SR (2023-03-21):
Marián, tu sa pod skrývaním za pojmy, ako je obchodovanie s nejakým nelegálnym tovarom, s drogami, pranie špinavých peňazí, boj proti terorizmu, zavádzajú tie najhoršie možné zásahy do občianskych, ľudských a podnikateľských práv, aké si vieme predstaviť. Obmedzovanie práva na nosenie a vlastnenie zbrane alebo napríklad obmedzovanie práva cestovať, prípadne obmedzenie práva používať hotovosť. Vo výsledku, keď to zhrnieme, čo sa týka toho, čo si povedal o tom návrhu zákona, ja by som nemal problém to podporiť, naozaj zvýšiť podnikateľom tú možnosť platiť z 5-tisíc až na 15-tisíc v hotovosti, ale bojím sa teda toho záveru, o ktorom ty hovoríš, že dúfaš, že skončí tá mimoriadna situácia a rýchlo sa vrátime k nejakým tým limitom, lebo neviem čo, a pritom sám si to spochybnil, že nejaké pranie špinavých peňazí a tieto veci v týchto sumách to ani nie je nejaká reálna problematika. Preto na jednej strane áno, podporujeme to a zrejme za to zahlasujeme, pretože nám to príde ako správne v tejto chvíli, aj tak ten zákon, ako hovoríš, nemá žiaden zmysel a keby aj tá mimoriadna situácia nebola, je určite lepšie, aby podnikatelia, či už živnostníci, alebo eseročky a ktokoľvek iný mal možnosť platiť až 15-tisíc v hotovosti, čo je úplne normálne, legitímne. Malo by to byť ľudské právo, štát by do toho nemal ľuďom zasahovať. Ale ide mi to do rozporu s tým, čo ste ako SaS-ka predvádzali naposledy, keď teda neprešiel ten Matovičov zákon, aby sa tie platby v tom prípade do 5-tisíc zahrnuli ako povinné teda, pretože chcel zrušiť to naviazanie mimoriadnej situácie na obmedzovanie, alebo teda na neplatnosť tohto zákona. A bojím sa teda, že s čím prídete potom, hej, dúfam, že na šesť mesiacov je to zablokované, lebo môj osobný taký ten slobodný pohľad je, nech sa štát do toho nestará, hej, ale to je môj osobný pohľad. Vy to môžete vidieť trochu inak, len vo výsledku by som bol čo najradšej a chcem prijať čo najlepšie rozhodnutie v tom zmysle, aby ľudia mali čo najväčšie možné právo platiť v hotovosti za každých možných okolností.
B. Bugár, podpredseda NR SR: (2002-05-16):
(Hlasovanie.) Prítomných je 110 poslancov, za 108, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie návrhu zákona v druhom čítaní. Budeme pokračovať v hlasovaní o vládnom návrhu zákona, ktorým sa mení a dopĺňa zákon č. 195/2000 Z. z. o telekomunikáciách v znení zákona č. 308/2002 Z. z. , tlač 1470. Spravodajcom je pán poslanec Palacka. Nech sa páči, pán poslanec, môžeme pristúpiť k prvému hlasovaniu. G. Palacka, poslanec: Ďakujem, pán predsedajúci. Vážené dámy a páni, navrhujem, aby sme prikročili k hlasovaniu o tom, že Národná rada bude pokračovať v rokovaní o tomto návrhu zákona v druhom čítaní.
Grendel, Gábor, podpredseda NR SR (2020-04-02):
S ďalšou faktickou pán poslanec Taraba.
Bugár, Béla, podpredseda NR SR (2017-04-05):
Pán poslanec bol posledný, ktorý vystúpil v rozprave, preto končím rozpravu, pýtam sa navrhovateľa, či chce zaujať stanovisko. Nie. Spravodajca? Nie. Ďakujem pekne, prerušujem rokovanie o tomto bode programu. Bude nasledovať teraz prvé čítanie o návrhu poslancov Mariana Kotlebu, Milana Uhríka, Martina Beluského na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z.. o platových pomeroch niektorých ústavných činiteľov (tlač 465). Pán poslanec Beluský, za navrhovateľov, nech sa páči, môžte uviesť návrh. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka a Martina Beluského na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov , tlač 465.)
Blanár, Juraj, podpredseda NR SR (2021-12-02):
Pán poslanec Mizík.
Bugár, Béla, podpredseda NR SR (2016-05-18):
Ďakujem, pán poslanec. Presne sedem hodín, to sa ešte nestalo. Takže, vážené panie poslankyne, páni poslanci, prerušujem rokovanie o tomto bode programu. Zajtra, samozrejme, budeme pokračovať v rokovaní od 9.00 hod. Ďakujem pekne. (Prerušenie rokovania o 19.00 hodine.)
Horváth, Zoltán, poslanec NR SR (2010-09-09):
Prosím, pán predsedajúci, aby ste dali hlasovať o zákone ako celku.
Lubyová, Martina, ministerka školstva, vedy, výskumu a športu SR (2019-01-31):
Samozrejme, súhlasím. Treba sa snažiť to spoločne dôstojne urobiť, aby sme teda mali dobrý medzinárodný obraz. Ďakujem pekne.
Zmajkovičová, Renáta, podpredsedníčka NR SR (2013-04-30):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Fecko.
P. Hrušovský, predseda NR SR: (2004-10-26):
vládny návrh zákona, ktorým sa dopĺňa zákon č. 608/2006 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (tlač 849). Nech sa páči, pán minister.
Kočiš, Eduard, poslanec NR SR (2022-02-18):
Veľmi pekne ďakujem za slovo, pán podpredseda. Pán kolega Fico, veľmi správne ste vo svojej rozprave argumentoval a najmä poukázal na tri veci, ktoré som si tak stihol zapamätať. Prvá vec je tá, že pán minister Mikulec zjavne kryje trestné činy a zločiny skupinky vyšetrovateľov a Inšpekčnej služby ministerstva vnútra. Jednoducho takéto obludné konania, ktorým sa médiá vôbec nevenujú, spôsobujú jedno jediné, nielen napätie v spoločnosti, ale aj napätie vo všetkých silových zložkách. Ak by sa takéto legálne odposluchy objavili medzi novinármi za vlády SMER-u v minulom volebnom období, tak tuná máme štátny prevrat, pretože by ste sa všetci išli zblázniť, Matovič by tu skákal do výšky 2,30 ako kedysi do diaľky Javier Sotomayor, ale teraz sa nedeje nič, teraz je všetko v poriadku. Elitní vyšetrovatelia si chodia po slobode, aj keď s obvinením, konajú protizákonne, konajú na váš príkaz a vy konáte na príkaz ďalšieho blázna, ktorý bol kedysi premiérom Slovenskej republiky, nehovoriac o tom, že všetkých vás ťahá za gate Lipšic. Toto neviete vysvetliť, toto neviete obhájiť a stále budete obhajovať dookola jednu istú mantru – ten zlý SMER, tá zlá minulá vláda, vládli ste tu 12 rokov, my to čistíme, my to jednoducho spravíme, my to urobíme a bude sa nám tu všetkým krásne žiť. Pán minister Mikulec, ja vám vôbec nezávidím vašu pozíciu, pretože keď vás obhajuje jednoduchá Mária a usvedčený daňový podvodník, plagiátor a klamár Igor Matovič, tak je to veľmi slabé a príliš úbohé na to, aby ste reálne a so cťou vedel ďalej zostať na stoličke ministra vnútra, pretože ak by ste mal troška nejakého vnútorného presvedčenia, tak dávno odstúpite a zo svojej pozície odídete.
Přidal, Alojz, poslanec NR SR (2013-11-26):
Pán kolega Brocka, ja úplne s vami súhlasím. Zdá sa mi, že občanom došlo, že nedá sa sedieť jedným zadkom v Bruseli alebo v Štrasburgu a na Slovensku na župe. Je len otázka času, kedy im dôjde, že nedá sa starostovať alebo primátorovať a zároveň vykonávať funkciu poslanca Národnej rady. Jednoducho je to nezlučiteľné. Ale keď už sú tu poslanci, ktorí potrebujú mať toľko funkcií ako automatická práčka, tak nech ich majú, ale nech to robia za jeden plat. A keď tu niekto hovorí, že nás volili občania, lebo som nenahraditeľná, tak je to prípad aj pani starostky Vaľovej jednoducho, ktorá povedala, že ona vybaví u Fica všetko. A preto vás volia. Lebo vybavíte u Fica všetko. (Prerušenie vystúpenia predsedajúcou.)
Liba, Peter, poslanec NR SR (2020-05-20):
Vážený pán predseda, vážené panie poslankyne, vážení páni poslanci, vážený pán minister, predseda Národnej rady Slovenskej republiky rozhodnutím č. 104 z 20. mája 2020 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. (tlač 111). Výbor pre hospodárske záležitosti prerokoval návrh vlády na skrátené legislatívne konanie na svojej 12. schôdzi dňa 20. mája 2020. Uznesením č. 22 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 7. schôdzi Národnej rady. Vážený pán predseda, otvorte, prosím, rozpravu.
Záhumenský, Marian, poslanec NR SR (2014-05-16):
Teraz pristúpime k hlasovaniu o mojom pozmeňovacom návrhu, o obidvoch bodoch spoločne.
Hrnčiar, Andrej, podpredseda NR SR (2016-05-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť nahlásiť sa do rozpravy. Nech sa páči, stanovisko chce zaujať navrhovateľ.
Laurenčík, Milan, podpredseda NR SR (2021-10-06):
Pán poslanec, chcete reagovať na faktickú poznámku? Pán poslanec, chcete reagovať? (Reakcie z pléna.) V záverečnom slove, dobre ďakujem. Ďalším písomne prihláseným do rozpravy je pán poslanec Martin Beluský, ktorý sa v sále nenachádza, takže stráca poradie prvýkrát aj druhýkrát. Ja sa teraz pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy. Do rozpravy sa prihlásili dvaja páni poslanci. Ako prvý vystúpi pán poslanec Ján Mičovský a pripraví sa pán poslanec Martin Fecko. Nech sa páči.
A. Belousovová, podpredsedníčka NR SR: (2008-12-08):
Nech sa páči, pán poslanec Ivančo, máte slovo.
Saková, Denisa, poslankyňa NR SR (2022-03-30):
Ďakujem veľmi pekne za slovo. Ďakujem kolegom za spätnú väzbu. Možno budem reagovať asi len na pána Šudíka, aby som vysvetlila veci, ktoré sa tu dejú. Pán Šudík, 7,30 dostala samospráva náhradu za stravnú jednotku, 7,30. A ja sa pýtam, prečo cateringová firma dostala 12 eur. Mali o jedlo viacej? Alebo tam bolo viacej zamestnancov? Alebo mali väčší dezert? Alebo čo sa stalo? To je ten hlavný princíp. Keď ste dali 12 euro cateringovej firme, mali ste 12 euro dať aj samospráve. To je ten celý princíp, ktorý ste nepochopili. A ideme k Rohovciam. K Rohovciam v súvislosti s tým, čo ste hovorili, 15,40 stravná jednotka. Keďže sme tu nemali krízu od roku 2016-´17 migračnú, tak Rohovce boli obsadzované sporadicky podľa toho, koľko žiadateľov o azyl sme tam mali, prípadne koľko sme mali nelegálnych migrantov. Boli sme niekoľkokrát, sme súťažili túto stravnú jednotku, viete z akého dôvodu? Pretože ju tam nikto nechcel dodávať. Nemali sme dodávateľa a potom sme zobrali najlacnejšiu ponuku, ktorého, ktorú dodávateľ bol ochotný dodať, za 15,40. Nemali sme iné východisko. Pretože my sme nemali tisícky stravníkov v Rohovciach. Tam sa ten počet menil z týždňa na týždeň a niekedy tam boli štyri stravné jednotky, ktoré bolo treba dodať a niekedy nula. A jednoducho najlepšia možná cena a najlepší partner, ktorý tam, nieže najlepší, ktorý tam vedel niečo dodať, nám dal túto cenu a nemali sme iné východisko. Ale keby ste boli vy bývali z Michaloviec alebo ktokoľvek od vás schopný dodať za 12 euro alebo za 7,30, určite by nebol problém. Ďakujem.
P. Hrušovský, predseda NR SR: (2004-12-02):
Teraz poprosím pána ministra Chmela, aby odpovedal za pána ministra školstva Fronca na otázku pána poslanca Blanára,  Patakyho, pardon, ktorý sa pýta pána ministra: „Vážený pán minister, ako rieši MŠ SR akútne havarijné situácie na školách?“ Nech sa páči, pán minister Chmel.
Rošková, Ľubica, poslankyňa NR SR (2014-01-31):
Ďakujem. Pán predseda, dajte hlasovať o návrhu uznesenia Národnej rady Slovenskej republiky s tým, že Národná rada Slovenskej republiky podľa čl. 86 písm. d) Ústavy Slovenskej republiky po a) vyslovuje súhlas so Zmluvou medzi Slovenskou republikou a Českou republikou o vzájomnom uznávaní rovnocennosti dokladov o vzdelaní vydávaných v Slovenskej republike a v Českej republike a po b) rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi.
Svrček, Miloš, poslanec NR SR (2022-06-29):
Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Panáček, Milan, poslanec NR SR (2012-11-06):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie nasledovným výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené body výbory, že určené výbory návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Grendel, Gábor, podpredseda NR SR (2021-12-02):
Otváram rozpravu, do ktorej som dostal jednu písomnú prihlášku, a to od pána poslanca Ondreja Dostála. Nech sa páči, pán poslanec, máte slovo.
M. Číž, podpredseda NR SR: (2007-05-15):
Vážené kolegyne, kolegovia, vyhlasujem rozpravu za skončenú. Pýtam sa navrhovateľa, či chce zaujať stanovisko k vystúpeniu. Nech sa páči.
Dostál, Ondrej, poslanec NR SR (2023-11-14):
No je po voľbách, musíme si zvyknúť. Budem reagovať na predrečníka, samozrejme. Pán poslanec Krúpa, veľmi správne si poukázal na to pokrytectvo novej vlády a vládnej koalície vo vzťahu k Ukrajine, ktoré sa vinie prakticky celým programovým vyhlásením a všade, kde je nejaká zmienka o vzťahu Slovenskej republiky k Ukrajine. Na jednej strane vláda, áno, uznajme, že v súlade s tým, ako sa najmä strany SMER a SNS vyjadrovali pred voľbami, nebude ďalej podporovať vojensky Ukrajinu, hovorí o nejakej humanitárnej pomoci, zrejme nevylučuje nejakú komerčnú pomoc zo strany, zo strany slovenských firiem, aj tých, ktorí, ktoré produkujú vojenský materiál, ale Slovensko dáva od toho ruky preč, pričom všetci veľmi dobre vieme, že keď, keď takýmto spôsobom by sa zachovali všetci spojenci Ukrajiny, tak je veľmi pravdepodobné, že mier na Ukrajine by prišiel veľmi skoro, ale..., pardon, ale prišiel by, ale neplynie mi čas, ja teda niežeby mi to vadilo, ale (povedané so smiechom) môžem, môžem aj dlhšie teda hovoriť, ale takto som zneistený, že neviem, koľko mám ešte času.
Bagačka, Michal, poslanec NR SR (2012-05-10):
Ďakujem pekne za slovo. Vážený pán kolega, súhlasím s tým, že jednou zo základných vecí, ktoré by podporilo väčšie zadelenie sa rómskej komunity do života, je zamestnanosť. A ja môžem na konkrétnom príklade teda potvrdiť, že je to naozaj tak. V roku 2007 bol v rámci nášho mesta Hnúšťa podporený projekt priemyselný park, ktorý, kde investor mal záujem vytvoriť 300 pracovných miest. V súčasnosti je vytvorených 1 200 pracovných miest, z toho je asi jedna tretina, z tých pracovných miest, obsadená našimi rómskymi spoluobčanmi. Aj keď za nie nejaké extra veľké mzdy robia. A keďže ja som povolaním učiteľ, mnohí z nich prichádzajú aj ku mne a hovoria, že chcú žiť aj ináč a že táto práca im trošku umožňuje sa odčleniť od tej horšej časti komunity v tom zmysle, že si chcú spraviť nejakú tú svoju vlastnú rodinu a nejaký ten svoj vlastný život. Takže áno, myslím si, že zamestnanie a práca, myslím si, že mnohých podporí. Hlavne takých teda, čo chcú pracovať a nechcú len využívať náš sociálny systém. A ešte mi dovoľte takú malú výzvu, ktorú som dostal aj od niektorých mojich voličov, ktorí mi volajú, aby sme trošku v rámci tejto snemovne kúštik racionálnejšie rokovali, pretože mnohokrát sa vybíjame na témach polhodinu, trištvrte hodinu, hodinu. A neviem si predstaviť, keby obecné alebo mestské zastupiteľstvo sa malo takto dlho zaoberať niektorými témami, ako by sme mohli potom v mestách alebo v obciach pracovať. Ďakujem.
Daniš, Zoltán, poslanec NR SR (2014-12-04):
Vážený pán predseda, pri hlasovaní č. 142 som urobil chybu a hlasovanie ma vykázalo ako nehlasujúceho. V úmysle som mal hlasovať za. Ďakujem.